ฟีลด์คอมแบต

ฟีลด์คอมแบต (; คาตากานะ: フィールドコンバット) เป็นวิดีโอเกมยิง ค.ศ. 1985 ที่พัฒนาและเผยแพร่โดยบริษัทจาเลโคสำหรับอาร์เคด ซึ่งผู้เล่นจะต่อสู้ในฐานะทหารผู้บัญชาการในสมรภูมิแห่งอนาคต และบริษัทโทเซะได้พอร์ตเกมนี้มาลงในเครื่องแฟมิคอม ที่ต่อมาก็ได้มีการเปิดตัวใหม่สำหรับบริการเวอร์ชวลคอนโซลของวีอีกครั้งใน ค.ศ. 2007 ส่วนฟีลด์คอมแบต ดีเอกซ์ ซึ่งเป็นเกมภาคต่อได้เปิดตัวสำหรับโทรศัพท์มือถือญี่ปุ่นใน ค.ศ. 2004

 รูปแบบการเล่น 
วัตถุประสงค์ของเกมนี้คือการไปถึงจุดสิ้นสุดของสมรภูมิโดยใช้เจเนซิส (ระวังสับสนกับเครื่องเล่นวิดีโอเกมของทวีปอเมริกาเหนือที่มีชื่อเดียวกัน) ซึ่งเป็นยานรบที่สามารถยิงมิสไซล์ ในขณะที่ผู้เล่นควบคุมกองกำลังสีน้ำเงิน ผู้เล่นจะต้องเอาชนะกองกำลังสีแดง โดยอย่าให้เราตายในกระบวนการหลีกเลี่ยงหรือยิงเฮลิคอปเตอร์, ทหารราบ และรถถัง ลักษณะที่น่าสนใจของเกมนี้คือมันเป็นไปได้ที่จะขอกำลังเสริมจากกองทัพซึ่งผู้เล่นครอบครอง โดยการกดปุ่ม A และ B ในเวลาเดียวกัน เมื่อใดก็ตามที่ผู้เล่นหมดหน่วยเพื่อช่วยเขาในการต่อสู้ เราก็สามารถใช้อาวุธพิเศษเพื่อ "ดูด" ศัตรูและเพิ่มพวกเขาเข้าในกองทัพได้ นอกจากนี้ ยังมียูเอฟโอศัตรู เช่น ยานอวกาศที่เมื่ออยู่ในสนามรบพยายามที่จะคว้าหน่วยที่ให้ความช่วยเหลือกับผู้เล่น (หากมีในสนามรบ) และหลบหนีไป อีกทั้งยังมีส่วนในการรบทางอากาศต่อเฮลิคอปเตอร์ที่ให้การสนับสนุน (หากมี)

เกมดังกล่าวใช้ไรด์ออฟเดอะวาลคิรีส์ ของริชชาร์ท วากเนอร์ เป็นเพลงประกอบ

 การตอบรับ 
ในประเทศญี่ปุ่น เกมแมชชีนได้จัดอันดับฟีลด์คอมแบตในฉบับวันที่ 15 เมษายน ค.ศ. 1985 ในฐานะหน่วยอาร์เคดบนโต๊ะที่ประสบความสำเร็จมากที่สุดอันดับเก้าเดือนนั้น

ส่วนคอมพิวเตอร์เกมเมอร์ได้เขียนบทวิจารณ์เกมอาร์เคดนี้ โดยระบุว่ารูปแบบการเล่นนั้นคล้ายกับเกมฟรอนต์ไลน์ (ค.ศ. 1982) ของบริษัทไทโตซึ่งวางจำหน่ายเมื่อหลายปีก่อน และระบุว่า "ค่อนข้างดี แต่ค่อนข้างยากที่จะเข้าใจในตอนแรก"

 อ้างอิง 

 แหล่งข้อมูลอื่น 
 Field Combat at arcade-history


หมวดหมู่:วิดีโอเกมที่ออกวางจำหน่ายในปี พ.ศ. 2528
หมวดหมู่:วิดีโอเกมอาร์เคด
หมวดหมู่:เกมจากค่ายจาเลโค
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับแฟมิคอม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในอนาคต